છેલ્લા કેટલાક દિવસોથી કોંગ્રેસ દ્વારા વિરોધપ્રદર્શન શરૂ થયા છે. શુક્રવારે જિલ્લા કોંગ્રેસ સમિતિએ ખેડૂતોના દેવા માફી,યુવાનોને રોજગાર, રાજદ્રોહનો ગુનો દૂર કરવા, વીજળી સહિતના મુદ્દે ભાજપ સરકારને ભીંસમાં લેવા કલેકટર કચેરી સામે ગેટ પાસે ધરણાં અને વિરોધપ્રદર્શનનો કાર્યક્રમ યોજ્યો હતો. કાર્યાલયથી હાથમાં પ્લેકાર્ડ, સૂત્રોચ્ચારો સાથે રેલી આકારે નિકળેલા કોંગ્રેસ નેતાઓ અને કાર્યકરો કલેકટર કચેરીએ સવારે 11 વાગ્યે આવ્યા બાદ ધરણા પર બેસવા જતાં પોલીસ કાફલો ખડકી દેવામાં આવ્યો હતો,.હાલમાં તહેવારોના દિવસોને લઇ જિલ્લા વહીવટી તંત્ર દ્વારા સભા સરઘસબંધી જેવા મુદ્દે જાહેરનામુ અમલમાં હોવા છતાં ધરણાં કાર્યક્રમ માટે કોઇ પરવાનગી નહિ લેવાના મામલે પોલીસ સાથે સંઘર્ષનો માહોલ ખડો થઇ ગયો હતો. જો કે છેવટે કોંગ્રેસે કલેકટર કચેરીએથી પરત થઇ રેલી આકારે ફરીથી જિ.કોંગ્રેેસ કાર્યાલય પર ધરણાં કરવાની નોબત આવી હતી.